În cadrul vizitei pe care Viorica Dăncilă a efectuat-o miercuri în comuna Buciumi, din județul Salaj, premierul demis a avut o discuție pe teme economice cu un cetățean al comunei, preocupat de gradul de îndatorare al României. Dancilă i-a explicat acestuia că de când a preluat guvernarea, gradul de îndatorare al țării a scăzut, iar la final, i-a propus să facă o fotografie. Barbatul a surprins-o însă pe Viorica Dăncilă, spunându-i că nu își dorește o poza cu ea, realatează siteul zalau24.ro.

„-Am înteles că vreți să fiți președinta României. Vreți voturile noastre.”, i-a spus localnicul premierului.

„-Vreau a celor care cred în alt viitor pentru această țară”, i-a replicat Viorica Dăncilă.

Localnic: „-Și care e viitorul copiilor noștri, dacă dumneavoastră, ați luat bani împrumut aproape în fiecare zi?”

Viorica Dăncilă: „-Ce bani? Cine a luat bani cu împrumut?”

„Guvernul României, condus de dumneavoastră”, a replicat bărbatul.

Citiți și:

Ce spune Cristian Tudor Popescu despre incidentul neplăcut. Gazetarul o compară pe Dăncilă cu o fată la un bal dansant

Viorica Dăncilă: „Guvernul României a adus România la cel mai mic grad de îndatorare. A preluat această guvernare cu un grad de îndatorare de 37,4% din PIB, și acum gradul de îndatorare este de doar 35% din PIB. Cu toate acestea, am luat toate măsurile bune, inclusiv pentru PNDL-urile cu care s-au construit această școală (n.r.: noua scoala din Buciumi)”, a spus Viorica Dăncilă.

La final, când Viorica Dăncilă i-a propus bărbatului să facă o fotografie, a fost surprinsă de refuzul acestuia.

„Am înțeles că vreți să facem o poză!” a zis Viorica Dăncilă.

„-NU, nu m-ați convins”, a replicat bărbatul.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Editor: Robert Kiss